EkBass/fiwiki-20250220-pages-articles huggingface dataset:
Vuokko Eskolin-Nurmesniemi

Vuokko Hillevi Lilian Eskolin-Nurmesniemi (o.s. Eskolin; s. 12. helmikuuta 1930 Helsinki) on suomalainen tekstiilitaiteilija, keraamikko ja taiteen akateemikko. Hänen vanhempansa olivat autoilija Bruno Jalmari Eskolin ja Elsa Alina o.s. Toivonen. Eskolin-Nurmesniemi valmistui Taideteollisesta oppilaitoksesta 1952. Valmistuttuaan hän työskenteli Arabian taideosastolla ja sen jälkeen Nuutajärven lasitehtaalla. Armi Ratia palkkasi hänet Marimekkoon suunnittelijaksi vuonna 1953. Eskolin-Nurmesniemi on luonut muun muassa Jokapoika-paidan (1957) ja monia muita tunnettuja kuoseja. Hän perusti oman yrityksensä Vuokko Oy:n 1964. Eskolin-Nurmesniemelle myönnettiin taiteen akateemikon arvonimi lokakuussa 2007. Hän on Taideteollisen korkeakoulun kunniatohtori. Vuonna 1986 hän sai Ruotsin kuninkaan myöntämän pohjoismaisen taiteen Prinssi Eugenin mitalin. Vuokko Eskolin-Nurmesniemen aviomies oli sisustusarkkitehti ja muotoilija Antti Nurmesniemi. __NOTOC__ ==Palkinnot ja tunnustukset== * Kultamitali lasista XI Triennale di Milano 1957 * Helsingin kaupungin stipendi 1958 * Grand Prix Suomen osaston suunnittelusta Triennale di Milano yhdessä A. Nurmesniemen kanssa 1964 * Tanskalais-amerikkalainen Lunning-palkinto 1964 * Valtion taideteollisuuden palkinto 1968 *Pro Finlandia 1969 * Teollisuustaiteen liiton Ornamon pallo 1973 * Ingrid Jespersenin säätiön palkinto 1973 * Prinssi Eugenin mitali 1986 * Japan Design Foundation -palkinto 1991 * TaiKin kunniatohtori 2007 * Taiteen akateemikko 2007 * Elämäntyö-palkinto, Muoto2014-gaala ==Lähteet== ==Kirjallisuutta== * * == Aiheesta muualla == * Legendaarinen Vuokko. Yle Areena. * * Kahden suomalaisen muodin huippunimen välit rikkoutuivat dramaattisesti vuosikymmeniä sitten. Armi Ratian ja Nurmesniemen tulehtuneet suhteet. HS 11.1.2022. Luokka:Suomalaiset muotoilijat Luokka:Suomalaiset tekstiilitaiteilijat Luokka:Suomalaiset keramiikkataiteilijat Luokka:Akateemikot (Suomi) Luokka:Pro Finlandia -palkitut Luokka:Vuonna 1930 syntyneet Luokka:Elävät henkilöt
Wales (Alaska)

Wales on kaupunki Alaskassa Prince of Walesin niemellä Sewardin niemimaan länsikärjessä. Se sijaitsee 180 kilometriä Nomesta luoteeseen. Vuoden väestönlaskennassa Walesin asukasluku oli 152. Näistä 84 % (127) edusti etnisesti Amerikan alkuperäiskansoja. Alueelta on löydetty Birnirk-kulttuurin (500-900 jaa) aikainen kumpuhauta. Vuonna 1827 Venäjän laivasto kertoi alueella sijainneista inupiatti-kylistä: Eidamoo rannikolla ja King-a-ghe sisämaassa. American Missionary Association perusti nykyisen kaupungin kohdalle lähetysaseman vuonna 1890. == Lähteet == Luokka:Alaskan kaupungit
King Kong (vuoden 1976 elokuva)

King Kong on vuonna 1976 valmistunut yhdysvaltalainen elokuva, jonka ohjasi John Guillermin. Se on vuoden 1933 King Kongin valmistusajankohtaansa 1970-luvulle siirretty uudelleenfilmatisointi. Elokuva perustui vain vähäisesti 1930-luvun elokuvaan. == Näyttelijät == == Vastaanotto == Video- oppaassa vuodelta 1994 Ilkka Jauhiainen sanoi elokuvan näyttävän halvalta mutta antoi plussaa sen itseironiasta. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”. Elokuva sai jatko- osan King Kong elää. == Lähteet == Luokka:Katastrofielokuvat Luokka:King Kong -elokuvat Luokka:Vuoden 1976 yhdysvaltalaiset elokuvat Luokka:John Guillerminin ohjaamat elokuvat Luokka:Yhdysvaltalaiset uudelleenfilmatisoinnit Luokka:Paramount Picturesin elokuvat
Bolero

Bolero on 3/4 -tahtinen tanssi ja siihen perustuva musiikin tyylilaji. Se kehittyi Espanjassa 1700-luvun lopulla. Tanssi on hidas tai keskitempoinen ja sitä säestetään laululla, kastanjeteilla ja kitaralla. Monet taidemusiikin säveltäjät ovat säveltäneet tähän tanssiin perustuvia kappaleita. Frédéric Chopin sävelsi Boleron soolopianolle ja Maurice Ravel tunnetun Boléronsa orkesterille. Luokka:Espanjan musiikki Luokka:Latinalaistanssit
Bolero (täsmennyssivu)

Bolero voi tarkoittaa seuraavia: *bolero, espanjalainen tanssi ja siihen perustuva musiikin tyylilaji *bolero, edestä avoin lyhyt jakku *Boléro, Maurice Ravelin säveltämä orkesteriteos *Bolero, Frédéric Chopinin säveltämä pianokappale *Bolero, kylä Malawissa *Bolero, elokuva vuodelta 1934 *Bolero, elokuva vuodelta 1984 *Bolero, elokuva vuodelta 2004 * Operaatio Bolero, liittoutuneiden sotilasoperaatio toisessa maailmansodassa.
Nelsonjoki

Nelsonjoki () on 644 kilometriä pitkä joki Manitoban provinssin pohjoisosassa keskisessä Kanadassa. Se ulottuu Winnipegjärvestä Hudsoninlahteen ja on osa Winnipegjärven valuma-aluetta. Joki virtaa Kanadan kilpenä tunnetun kallioperäisen alueen halki ja muodostaa matkalla suuria järvialtaita, kuten Playgreen-, Cross-, Sipiwesk-, Split- ja Stephensjärvet. Koska Nelsonjoki on Winnipegjärven laskujoki, sen valuma-alueeseen kuuluvat Saskatchewan-, Red- ja Winnipegjoki järven yläjuoksulla. Winnipegjärven lisäksi Nelsonjokeen virtaa vettä myös Grass- ja Burntwoodjoesta. Joki laskee Hudsoninlahteen York Factoryn kylän lähellä, missä sen virtaama on 2 066 m³/s suuren valuma-alueen ansiosta. ==Paikkakunnat joen varrella== Yläjuoksulta lukien Nelsonjoen varrella sijaitsevat seuraavat paikkakunnat: * Norway House * Rossville * Jenpeg * Cross Lake * Arnot * Stitt * Kelsey * York Landing * Split Lake * Arnot * Gillam * Kettle Rapids * Long Spruce * Sundance * Bird * York Factory Englantilainen tutkimusmatkailija Sir Thomas Button nimesi joen Robert Nelsonin mukaan talvehtiessaan miehistöineen sen suulla 1612. Alueella käytiin kiivaita kamppailuja Hudson's Bay Companyn ja North West Companyn välillä alueen turkiskaupan yksinoikeudesta. Tärkeimmäksi kauppareitiksi sisämaahan tuli kuitenkin Hayesjoesta, joka laskee Hudsoninlahteen lähellä York Factorya. Nykyisin Nelsonjoen suurta vesimäärää ja pudotusta käytetään hyväksi sähköntuotannossa vesivoimalla. Patojen ja voimalaitosten rakentaminen on aiheuttanut katkeruutta alueen alkuperäisasukkaiden joukossa, sillä heidän kotiseutunsa ovat jääneet tekojärvien alle ja tulevaisuutensa on uhattuna. == Lähteet == * ==Aiheesta muualla== * EarthTrends: Nelson Watershed Luokka:Manitoban joet *
Azmol

Azmol eli AZMOL British Petrochemicals (, ; aiemmin , suom. 'Azovan voiteluaineet ja öljytuotteet') on Ukrainan Berdjanskissa toimiva, vuonna 1937 toimintansa aloittanut öljynjalostusyhtiö. Yhtiö valmistaa öljynjalostustuotteita, kuten moottoriöljyjä ja voiteluaineita autojen, työkoneiden ja teollisuuden tarpeisiin. Yhtiö valmistaa myös maaleja, painomusteita ja muita kemiallisia tuotteita sekä muovi- ja terässäiliöitä (pakkausmateriaaleja). Yhtiön omistusjärjestelyjä on kriitisessä tarkastelussa pidetty hämäräperäisinä ja nimeä harhaanjohtavana; tarkoituksena on arvion mukaan luoda asiakkaille kuvaa todellisuutta arvostetummasta kansainvälisestä yrityksestä. Keväästä 2022 lähtien yhtiön kotipaikka Berdjansk on ollut Venäjän sotatoimien johdosta miehitettyä aluetta. Yhtiön oman ilmoituksen mukaan sillä olisi ollut kahdeksan prosentin osuus Ukrainan moottoriöljyjen ja voiteluaineiden markkinoista (2021). Yhtiöllä on ollut ulkomaanvientiä noin kymmeneen maahan, muun muassa Azerbaidžaniin, Irakiin, Latviaan, Turkkiin, Uzbekistaniin ja Viroon. Ulkomaansuhteista merkittävä on ollut myös Castrol Marine Oil, jonka kanssa yhteistyössä Azmol on tuottanut voiteluaineita laivojen moottoreihin. Azmol oli myös vuonna 2005 järjestämässä seitsemättä Dneprin rallia, ja yhtiöllä oli siinä oma joukkue. N4-luokassa yhtiön ajajista Valeri Razumovski parinaan Igor Sultanov voitti mestaruuden ja Sergei Perets parinaan Kirill Nesvit saavutti kolmannen sijan. ==Lähteet== Luokka:Energia Ukrainassa Luokka:Ukrainalaiset teollisuusyritykset Luokka:Öljy-yhtiöt
Bosporinsalmi

Bosporinsalmi () on Istanbulissa Turkissa sijaitseva kapea salmi, joka erottaa Euroopan ja Aasian maanosat. Salmi yhdistää Mustanmeren ja Marmaranmeren. Lähellä salmen Marmaranmeren-puoleista päätä siitä työntyy länteen pitkä lahti, Kultainen sarvi. == Maantiede == Bosporinsalmi on noin 30 kilometriä pitkä, ja leveyttä sillä on leveimmässä kohdassa 3 700 metriä ja kapeimmassa kohdassa 700 metriä. Salmen syvyys vaihtelee 36 ja 124 metrin välillä. Mustaltamereltä tulee voimakas pintavirtaus ja syvemmällä (noin 40 metristä alaspäin) heikompi takaisinvirtaus. == Liikenne == Bosporinsalmi on yksi maailman liikennöidyimmistä laivaväylistä. Vuonna 2003 tuli voimaan säädös, jonka mukaan yli 200 metriä pitkät alukset ja vaarallista lastia kuljettavat alukset voivat liikennöidä salmessa vain päiväsaikaan. Ennen säädöstä salmella oli tapahtunut useita haaksirikkoja. Salmen yli johtaa kaksi moottoritiesiltaa, vuonna 1973 valmistunut Bosporinsilta () ja vuonna 1988 valmistunut Fatih Sultan Mehmetin silta (). Näiden lisäksi salmen Mustanmeren puoleisen pään ylittää Yavuz Sultan Selimin raide- ja moottoriliikennesilta, joka avautui liikenteelle 26. elokuuta 2016. Salmen ali johtaa vuonna 2013 valmistunut rautatietunneli, Marmaray, joka yhdistää Istanbulin Euroopan ja Aasian puoleiset paikallisjunaradat. Peruskorjauksen jälkeen niistä muodostuu yhtenäinen 76 kilometrin pituinen kaupunkirata. ==Lähteet== Luokka:Välimeren salmet Luokka:Mustameri Luokka:Turkin maantiede Luokka:Turkin liikenne Luokka:Seulonnan keskeiset artikkelit
Jari Latomaa

Jari Latomaa on suomalainen muusikko ja tuottaja. Latomaa on toiminut muun muassa Yön kosketinsoittajana (2000-2009, vakituisena jäsenenä 2010-) sekä kitaristina ja soittanut yhtyeissä Still ja Riemudivisioona. Latomaa soittaa koskettinsoittimia, harmonikkaa ja kitaraa ja toimii taustalaulajana. Hän on sovittanut monia kappaleita. Latomaa soittaa myös Pate Mustajärven taustabändissä hänen soolotuotannossaan. Latomaa on myös koonnut, ohjelmoinnut, äänittänyt ja tuottanut levyjä yhteistyössä muun muassa Lovexin, Uniklubin, White Flamen ja Pate Mustajärven kanssa. Jari on tehnyt myös sävellyksiä mm. Pate Mustajärvelle, Taikakuulle ja Yölle. == Lähteet == Luokka:Yön jäsenet Luokka:Suomalaiset harmonikansoittajat Luokka:Suomalaiset kosketinsoittajat Luokka:Suomalaiset musiikkituottajat Luokka:Suomalaiset musiikkiäänittäjät Luokka:Suomalaiset rockmuusikot Luokka:Suomalaiset säveltäjät Luokka:Syntymävuosi puuttuu Luokka:Elävät henkilöt
Paroalho

Paroalho on Rauman ydinkeskustasta parisen kilometriä kaakkoon sijaitseva kaupunginosa. Alue koostuu suurimmaksi osaksi omakotitaloista – eräs tyypillinen talotyyppi Paroalholle onkin 1950–1960-luvulla rakennettu, lautaverhottu "rintamamiestalo". Yhteensä omakotitaloja Paroalhossa on nelisensataa. Alueella on myös Paravaheen ja Monnankadun kerrostalot sekä Hiuknummentien rivitalot. Paroalhossa on muun muassa kaksi pienehköä lähikauppaa, apteekin, pankin ja seurakunnan toimipiste (Haappusten kirkko). Myös peruskoulun 1.–6. luokat (Nanun koulu) sekä Rauman lukio sijaitsevat alueen lähistöllä. Luokka:Rauman kaupunginosat
Nome

Nome on kaupunki Alaskassa. Se sijaitsee Sewardin niemimaan lounaisosassa Beringinmeren rannalla. Nomen asukasluku oli 3 505 (vuoden väestönlaskennassa), joista 51,04 % on etnisesti Amerikan alkuperäisasukkaita. Perustamisensa vuoden 1898 jälkeen sitä kutsuttiin lyhyen aikaa nimellä Anvil City. ==Historiaa== Inupiatit metsästelivät Alaskan länsiosassa jo esihistoriallisilla ajoilla, mutta Nomessa ei ollut pysyvää asutusta ennen vuotta 1898 jolloin kolme ruotsalaista Jafet Lindberg, Erik Lindblöm ja John Brynteson löysivät kultaa Anvil Creekista. Uutiset saapuivat Klondiken kultakaivauksille samana talvena ja seuraavana vuonna Nomessa oli jo 10 000 asukasta. Vuonna 1899 löytyi kultaa alueen hiekkarannikoilta ja keväällä 1900 tuhansia kullanetsijöitä saapui Seattlen ja San Franciscon satamista höyrylaivoilla. Vuoden loppuun mennessä telttakaupunki hiekkarannalla levittäytyi 48 kilometrin matkalle Cape Rodneysta Cape Nomeen. Vuosien 1900–1909 aikana Nomen väkiluvun arvioidaan olleen parhaimmillaan 20 000\. Vuoden 1900 väestönlaskennassa se oli 12 488, joka teki Nomesta Alaskan territorion suurimman kaupungin. Tulipalot vuosina 1905 ja 1934 ja kovat myrskyt 1900, 1913, 1945 ja 1974 tuhosivat suurimman osan Nomen kultaryntäyksen aikaisesta arkkitehtuurista. ==Katso myös== *Iditarod == Lähteet == ==Aiheesta muualla== Luokka:Alaskan kaupungit Luokka:Klondiken kultaryntäys
Päivi Lepistö

Päivi Elina Lepistö (s. 15. toukokuuta 1973 Kihniö) on suomalainen laulaja. Hän on toiminut Movetron-yhtyeen laulajana vuodesta 1994. Vuonna 2002 hän julkaisi albumin Yöperhonen, jonka ensimmäisenä singlenä julkaistiin vuotta aiemmin kappale ”En kaipaa sua”. Hänen sooloprojektissaan soittivat tällöin basisti Jykä Sirainen, kosketinsoittaja Petri Alanko, kitaristi Janne Lahtinen ja rumpali Antti Mäkelä. Movetroniin kuuluvat Lepistön lisäksi Jukka Tanttari (syntetisaattori) ja Timo Löyvä (syntetisaattori). Lepistö laulaa Olli Lindholmin kanssa kaksinlauluna kappaleen ”Etkö unta saa?” Yön Rakkaus on lumivalkoinen -albumilla ja toimii taustalaulajana Yön Kuolematon-albumin ”Nousevan auringon valoon” -kappaleessa. Päivi Lepistö on kotoisin Kihniöstä, mutta asuu nykyään Tampereella. Hän oli kihloissa muusikko Asko ”Daffy” Terävän kanssa ja heillä on kaksi yhteistä lasta. Helmikuussa 2025 Lepistö ilmoitti omalla Facebook tilillaan heidän eronneen. https://www.iltalehti.fi/viihdeuutiset/a/026e47be-6d05-4c61-9372-c78511ef0bfe Lepistö on 1990-luvulla perustetun Movetron-yhtyeen laulaja, joka tunnetaan muun muassa kappaleista ”Romeo ja Julia”, ”Ei kenenkään maa” sekä ”Nyt on jatkot”. Yhtye on julkaissut viisi studioalbumia ja kokoelma-albumin. Lepistö on kuultu vierailevana esittäjänä usealla Aamupoikien esittämällä kappaleella, muun muassa ”Eurodance” ja ”Jäätelökesä”. Päivi laulaa myös vierailevana solistina Juha Mäkkeli ja Vierailevat ystävät -yhtyeen singlellä ”Junamatkalla”. Single ilmestyi kesällä 2011. Lisäksi Päivi on solistina suomalaisen lauluntekijän Juha Mäkkelin tekemällä norjalaiselle rallitähdelle Andreas Mikkelsenille omistetulla tribuuttilaululla, jonka englanninkielinen versio ”Your day” ilmestyi kesällä 2013. Laulusta tehty espanjankielinen versio ”Su dia” ilmestyi keväällä 2015. Vuonna 2020 Lepistö osallistui Tähdet, tähdet -musiikkikilpailun kuudennelle tuotantokaudelle, josta putosi kuudentena. Hän tuli kilpailijaksi Pandoran tilalle. Kun koronapandemia oli vienyt Movetron-yhtyeen keikat vuonna 2022, Lepistö opiskeli radiotoimittajaksi Kauhajoen opiston radiolinjalla. == Diskografia == === Albumit === * Yöperhonen === Singlet === * En kaipaa sua * Kuinka voit? * Poissa silmistä * Mä tuun, mä meen == Lähteet == Luokka:Suomalaiset laulajat Luokka:Vuonna 1973 syntyneet Luokka:Elävät henkilöt
Lantmännen Agro

Lantmännen Agro on ruotsalaisen Lantmännen-osuuskunnan omistama maatalouskauppaketju. Lantmännen Agro koostuu itsenäisten Lantmännen Agroa tukkukauppanaan pitävien vähittäiskauppiaiden muodostamista liikkeistä sekä Lantmännen Agron omista liikkeistä ja suorarehumyynnistä. Liikkeitä oli vuonna 2024 yhteensä 56. Vuonna 2022 yrityksen liikevaihto oli 568 miljoonaa euroa ja liikevoitto −0,7 miljoonaa euroa. Se työllisti 153 henkilöä. Lantmännen Agro tarjoaa asiakkailleen muun muassa työkoneita, rehuja, viljelyohjelmia ja viljakaupan palveluita. Vuoteen 2017 asti yritys oli Keskon omistama K-maatalous, jonka Kesko myi Lantmännenille. == Koetila == Lantmännen Agron koetila sijaitsee Hämeenlinnan Hauholla. Koetila palvelee yritystä tutkimustyöllä. Lantmännen Agron siemenkeskus toimii koetilan yhteydessä. Koetilalla testataan eri kasvilajikkeiden soveltuvuutta Suomen kasvuoloihin. Koetila testaa myös kasvinsuojeluaineita ja lannoitteita. Siemenkeskus tekee siementuotantosopimukset yhteistyötilojen kanssa sekä kunnostaa, peittaa ja varastoi tilojen tuottamaa raakasiementä. ==Lähteet== ==Aiheesta muualla== *Lantmännen Agro *
Syvärauma

Syvärauma on Rauman kaupunginosa. Syvärauma on asuinalue, joka koostuu kerros ja omakotitaloista. Syvärauma kuului vuoteen 1954 saakka Rauman maalaiskuntaan. Alueella on historiassa ollut raumalaisten virkamiesten ja tehtailijoiden kesähuviloita. Myöhemmin kaupunginosa tunnettiin työväestön asuinalueena ja pirtukaupastaan. Syväraumassa oli ennen koulu mutta se lopetettiin 2019. Syväraumanlahden molemmin puolin olevilla laitureilla on kerrallaan satoja veneitä. Syväraumanlahti erottaa kaksi kaupunginosaa, toisella puolella on Otanlahti, joka tunnetaan Raumanmeren juhannus -festivaalien tapahtumapaikkana. Syvärauma sekoitetaan usein Otanlahteen (Otaan), osittain sen läpi kulkevan Syväraumankadun takia. Syväraumankatu ei kuitenkaan sijaitse Syväraumassa, vaan se loppuu Syvärauman sillalle, joka on kaupunginosien raja. Syvärauman urheilukenttä Kisaranta on nykyään hyvin vähällä käytöllä. Kentällä on kuitenkin vielä viime vuosinakin järjestetty puulaakijalkapallo-otteluita ja Feran järjestämiä pesäpalloturnauksia. Kentän pukuhuonerakennuksen rantasauna on sen sijaan talvisin avantouimareiden käytössä. Syvärauman rantatien, Purjehtijankadun varrella on kaupungin yleinen uimaranta Saharanta. Syvärauman palveluihin kuuluu muun muassa Lahdenkadulla sijaitsevat ruokakauppa, pizzeria, Syvärauman Pub ja parturikampaamo. == Lähteet == Luokka:Rauman kaupunginosat Luokka:Rauman maalaiskunnan kylät
Vamoose

Vamoose on swazimaalainen hip hop -yhtye, jonka perusti Mdumiseni Simelane (”DJ DD Cool”) tammikuussa 1998. Yhtye julkaisi ensimmäisen singlensä, Get Groovyn vuonna 1999. Yhtyeen sanoitukset ovat sekä englannin että swazin kielillä. == Aiheesta muualla == *Vamoose Luokka:Swazimaalaiset yhtyeet Luokka:Hip hop -yhtyeet
James Valentine

James Burgon Valentine (s. 5. lokakuuta 1978 Lincoln, Nebraska) on yhdysvaltalainen muusikko. Hänet tunnetaan parhaiten pop/rock-yhtye Maroon 5:n kitaristina. Hän on myös JJAMZ-nimisen indie pop -yhtyeen kitaristi. Valentine soitti Lincolnissa yhtyeissä nimeltä Kid Quarkstar ja Happy Dog. Vuonna 2000 Happy Dog muutti nimekseen Square ja muutti Los Angelesiin. Lopulta Squaren ja Kara's Flowersin yhtyeiden jäsenet ystävystyivät ja kun Kara's Flowers alkoi etsiä kitaristia, Valentine valittiin. Pian Kara's Flowers muutti nimekseen Maroon 5. ==Ura== Valentine soitti Lincolnissa yhtyeissä nimeltä Montag, Kid Quarkstar, Mondello ja Happy Dog. 2000-luvun alussa Valentine tapasi tulevan Maroon 5:n jäsenet heidän esiintyessään vielä nimellä Kara's Flowers, juuri kun he etsivät yhtyeelleen uutta kitaristia. Valentinea pyydettiin mukaan yhtyeeseen. Squaren jäsenten välillä oli kitkaa, mikä helpotti päätöstä lähtemisestä. Pian Valentineen liittymisen jälkeen Kara's Flowers muutti nimekseen Maroon 5. Valentine on ystävä John Mayerin kanssa, jonka hän tapasi vuonna 1996 Berklee College of Musicissa.Hoard, Christian 2004-06-10, "A Whiter Shade of Funk". Rolling Stone (950): Kerran hän yritti suostutella Mayeria muuttamaan Lincolniin kanssaan soittamaan bluesrock-yhtyeeseen Baby Jason and the Spankers. Vuonna 2003 Maroon 5 oli lämmittelijänä Mayerin kiertueella, mikä auttoi yhtyettä saamaan näkyvyyttä. Vuonna 2006 Valentine myös soitti kitaraa Mayerin albumilla Continuum. == Lähteet == == Aiheesta muualla == * Maroon 5:n kotisivut * James Valentine Twitterissä Luokka:Maroon 5:n jäsenet Valentine, James Valentine, James Valentine, James
Nome (Norja)

Nome on Norjan kunta Telemarkin läänissä. Se perustettiin vuonna 1964 aiempien Lunden ja Hollan kuntien yhteenliittymänä, lukuun ottamatta Valebøn seurakuntapiiriä. Nome sijaitsee läänin keskiosissa naapureinaan Drangedal, Kviteseid, Midt-Telemark ja Skien. Kunnan asutuksen pääosa sijaitsee Norsjøstä länteen olevan vesistön reunamilla. Kunnassa on kaksi taajamaa, hallintokeskus Ulefoss sekä Bjervamoen (ent. Lunde). Vuoden 2023 alussa kunnassa oli 6 559 asukasta. ==Media== Nomessa ilmestyy kerran viikossa paikallislehti Kanalen. ==Kuvia== Telemarkskanalen.jpg|Vrangfossin sulku Telemarkin kanavassa Lunde Kirke.jpg|Lunden kirkko Romnes kirke.jpg|Romnesin kirkko Ulegaard.jpg|Ulefosin kartano ==Lähteet== ==Aiheesta muualla== *
Móstoles

Móstoles on kaupunki Madridin itsehallintoalueella Espanjassa. Se sijaitsee metropolialueella 18 kilometriä itsehallintoalueen ja maan pääkaupungista Madridista lounaaseen. Kaupungin pinta-ala on 45 neliökilometriä. Vuonna 2016 Móstolesissa oli 205 614 asukasta, ja se on täten väkiluvussa mitattuna itsehallintoalueen toiseksi suurin kaupunki pääkaupungin jälkeen. Móstolesin talous perustuu metalliteollisuuteen, rakennustoimintaan ja palveluihin, sekä maatalouteen ja karjanhoitoon. Kaupungissa sijaitsee Kuningas Juan Carlosin yliopiston pääkampus. Móstolesin yhdistää Madridiin Madridin metron MetroSur- linja, Cercanías-lähiliikennejunat sekä useat moottoritiet. Kaupungin merkittävimpiä nähtävyyksiä ovat Nuesta Señora de la Asunciónin maurilaistyylinen katolinen kirkko, Nuestra Señora de los Santosin barokkilaistyylinen eremitaasi ja pormestari Andrés Torrejónin (1736–1812) kunniaksi pystytetty patsas Pradillo-aukiolla. Móstolesissa toimii jalkapalloseura Club Deportivo Móstoles. Tunnetut jalkapalloilijat Iker Casillas ja Rubén de la Red ovat kotoisin kaupungista. == Kuvia == Ayuntamiento de Móstoles.JPG|Kaupungintalo Móstoles - Iglesia de Nuestra Señora de la Asunción 5.jpg|Iglesia de Nuestra Señora de la Asunción Ermita de Nuestra Señora de los Santos, Móstoles 01.jpg|Ermita de Nuestra Señora de los Santos URJC Mostoles DepartamentalII.jpg|Universidad Rey Juan Carlos Móstoles - Plaza del Sol, Monumento a la Libertad 03.jpg|Monumento a la Libertad ==Lähteet== == Aiheesta muualla == * Ayuntamiento de Móstoles * Universidad Rey Juan Carlos * Google Maps Luokka:Madridin itsehallintoalueen kaupungit
Paul Thomas

Paul Thomas (s. 5. lokakuuta 1980 Maryland, Yhdysvallat) on yhdysvaltalainen basisti, joka soittaa Good Charlottessa. Hän aloitti soittamaan kitaraa, mutta vaihtoi myöhemmin bassoon.Paul Thomas - Bio, Facts, Family - Famous Birthdays ==Lähteet== Luokka:Yhdysvaltalaiset basistit Luokka:Vuonna 1980 syntyneet Luokka:Elävät henkilöt
Kotzebue

Kotzebue on kaupunki Alaskan länsirannikolla. Se sijaitsee hiekkaniemellä Baldwinin niemimaan päässä Kotzebuensalmen rannalla. Kaupunki on 53 kilometriä pohjoiseen pohjoisesta napapiiristä. Kaupunki on saanut nimensä Kotzebuensalmen (Kotzebue Sound) mukaan. Se on taas nimetty Otto von Kotzebuen mukaan. Vuoden väestönlaskennan mukaan Kotzebuessa asui 3 082 asukasta, joista 71,19 % edusti etnisesti Amerikan alkuperäiskansoja. Arkeologiset todisteet osoittavat inupiattien asuneet alueella ainakin 1400-luvulta lähtien. Heidän kielellään nimi paikalle on Kikiktagruk tai Qikiqtagruk. == Lähteet == ==Aiheesta muualla== *Ilmakuva kaupungista Google Localissa Luokka:Alaskan kaupungit
Kiima

Kiima on useimmilla nisäkäsnaarailla esiintyvä ilmiö, jolloin eläin on tilassa, jossa munasolun hedelmöittyminen on mahdollista. Kiima-aikana eläin on seksuaalisesti aktiivinen. Kiimakierrolla tarkoitetaan aikaa, joka kuluu kiiman alusta seuraavan kiiman alkuun tai lopusta loppuun. Kausilisääntyjät ovat eläimiä, jotka pystyvät saamaan kiimoja vain osan aikaa vuodesta. Hevosen kiimakierto on 14–16 vuorokautta, ja se on kausilisääntyjä. Naaraskissalla kiima kestää 14–21 vuorokautta. == Koira == Narttukoiralla on kiima 1–3 kertaa vuodessa. Ensimmäinen kiima on noin 6–9 kuukauden iässä. Narttukoiran kiimasta käytetään myös nimitystä juoksuaika. Koiran kiima jaetaan esikiimaan (proestrus), kiimaan (estrus), jälkikiimaan (metestrus) sekä kiimattomaan (anestrus) aikaan. Esikiimaan (9 vrk) kuuluu ulkosynnyttimien turvotus ja verinen vuoto emättimestä. Vaikka se ulkoisesti muistuttaa naisen ja eräiden apinanaaraiden kuukautisia, se johtuu aivan eri syistä. Vuoto vaalenee varsinaista kiimaa lähestyttäessä. Vain varsinaisen kiiman (9 vrk) aikana narttu antaa uroksen astua. Varsinainen kiima voidaan todeta myös verikokeella tutkimalla irtosolunäyte (PAPA) tai progesteronihormonin määrä. Näin voidaan määrittää sopiva aika astutukselle. Jälkikiima (60 vrk) päättyy kantavalla koiralla synnytykseen. Mikäli narttu ei ole kantava, voi esiintyä valeraskausoireita. == Lähteet == Luokka:Eläinlääketiede Luokka:Seulonnan keskeiset artikkelit
Billy Martin

William Dean "Billy" Martin (s. 15. kesäkuuta 1981) on Good Charlotte -yhtyeen kitaristi ja kosketinsoittaja. Hän syntyi Annapolisissa Marylandissa. ==Good Charlotte== Billy Martin liittyi vuonna 1995 Good Charlotteen rytmikitaristiksi. Yhtyeen The Chronicles of Life and Death albumia äänitettäessä Martin ja Benji Madden, GC'n alkuperäinen soolokitaristi, vaihtoivat kitararooleja. Martin soittaa myös koskettimia albumilla. Martin nauttii piirtämisestä ja loi kannet Chronicles of Life and Deathille. Hän taiteili myös videoille Predictable ja The Chronicles of Life and Death. ==Aiheesta muualla== * Martinin Bloodzilla-nimiset kotisivut Luokka:Yhdysvaltalaiset kitaristit Luokka:Amerikanitalialaiset Luokka:Vuonna 1981 syntyneet Luokka:Elävät henkilöt
Anders Fridén

Anders Fridén (s. 25. maaliskuuta 1973) on ruotsalaisen melodisen death metal -yhtyeen In Flamesin laulaja, joka on laulanut yhtyeessä vuodesta 1995 saakka. Hänet tunnetaan parhaiten möreästä äänestä ja lavaesiintymisestään. Fridénillä on myös sivuprojektiyhtye Passenger, jossa hän toimii laulajana, mutta yhtyeen toiminta vaikuttaa lakanneen, sillä albumin Passenger (2003) jälkeen ei ole tullut mitään ja nettisivut ovat hävinneet. Vaikuttavana tekijänä toimii myös Andersin pääyhtye In Flames, joka ei jätä aikaa sivuprojekteille. Fridénin aiemmat yhtyeet ovat Dark Tranquillity ja Ceremonial Oath. Fridénillä on lapsi nimeltä Agnes vaimonsa Helena Lindsjön kanssa. Hän on yksi vuonna 2017 perustetun pienpanimon Frequency Beer Worksin omistajista. == Lähteet == == Aiheesta muualla == * Luokka:Dark Tranquillityn jäsenet Luokka:In Flamesin jäsenet Luokka:Ruotsalaiset metallimusiikin laulajat Luokka:Vuonna 1973 syntyneet Luokka:Elävät henkilöt
Like a Virgin

Like a Virgin on yhdysvaltalaisen poplaulajan Madonnan toinen studioalbumi, joka julkaistiin 14. marraskuuta 1984. Albumin tuotti Nile Rodgers ja sen ensimmäisestä singlestä ”Like a Virgin” tuli Madonnan ensimmäinen listaykkönen Yhdysvaltojen singlelistalla. Toinen single oli ”Material Girl”, josta Madonna sai kutsumanimen mediassa. Kolmantena singlenä julkaistiin ”Angel” ja neljäntenä ”Into the Groove”. Japanissa singlenä julkaistiin myös ”Love Don’t Live Here Anymore”. Like A Virginiä on myyty maailmanlaajuisesti 25 miljoonaa kappaletta.Arts News in Brief Vuonna 2001 albumista julkaistiin uudistettu versio, joka sisältää kappaleiden ”Like A Virgin” ja ”Material Girl” remix- versiot. Albumin kokonaispituus on 43 minuuttia ja 10 sekuntia. ==Kappaleet== *1. ”Material Girl” (4:00) *2. ”Angel” (3:56) *3. ”Like a Virgin” (3:38) *4. ”Over and Over” (4:12) *5. ”Love Don’t Live Here Anymore” (4:47) *6. ”Into the Groove” (4:40) *7. ”Dress You Up” (4:01) *8. ”Shoo-Bee-Doo” (5:16) *9. ”Pretender” (4:30) *10. ”Stay” (4:07) (”Into the Groove” -kappaletta ei ole Remastered-levyllä.) ==Lähteet== Luokka:Vuoden 1984 albumit Luokka:Madonnan albumit
E.ON Ruhrgas

E.ON SE (aiemmin E.ON AG) on saksalainen energiayritys, joka on perustettu vuonna 2000. Yrityksen osakkeet on noteerattu Frankfurtin pörssissä. E.ON oli maailman suurin yksityisomistuksessa oleva energiayhtiö ja Euroopan toiseksi suurin ydinvoimayhtiö. Yhtiöllä on toimintaa Keski- ja Pohjois-Euroopassa, Venäjällä, Britanniassa ja Yhdysvalloissa. E.ON:n tytäryhtiö E.ON Ruhrgas AG on merkittävä maakaasun jakeluyhtiö Euroopassa. Venäjällä E.ON omisti OGK-4 -energiayhtiön ja 6,4 % Gazpromin osakekannasta. E.ON omisti enemmistön Espoon Sähkö Oy:n osakkeista, mutta nämä osakkeet E.ON on myynyt Fortumille. E.ON Ruhrgas AG on E.ON -konserniin kuuluva yritys. Se on Saksan suurin maakaasun jakeluyhtiö ja yksi Nord Stream -kaasuputkihankeen osakkaista. Ruhrgas on merkittävä kaasun jakeluyhtiö myös monessa muussa Euroopan maassa. Suomessa E.ON Ruhrgas omistaa 20 % Gasumin osakekannasta. E.ON Ruhrgas vastaa muun muassa venäläisen Gazpromin toimittaman maakaasun maahantuonnista Saksaan sekä sen jakelusta. E.ON Ruhrgasin sai maakaasunsa vuonna 2006 27 % Norjasta, 27 % Venäjältä, 19 % Hollannista, 16 % Saksasta, 9 % Isosta-Britanniasta ja 3 % Tanskasta. == Hiilivoima == E.ON:n hiilivoimaloista kolme on Euroopan 30:n eniten hiilidioksidia tuottavien voimaloiden joukossa. Asiaa tutkinut WWF määritti sijaluvun 30:lle absoluuttisesti eniten hiilidioksidia päästävälle voimalalle suhteellisen hiilidioksidipäästön mukaan (g CO2/kWh) 5/2007. Suurimmat CO2-päästöt olivat ruskohiilivoimaloissa (DEH, Vattenfall ja RWE). E.ON:n voimaloista listalla ovat Scholven Saksassa ja Ratcliffe ja Kingsnorth iso-Britanniassa. E.ONin hiilivoimaloiden hiilidioksidipäästöjä 2007 No Voimala Maa Käynnistys g CO2/kWh Sallittu t CO2 Todettu t CO2 20 Scholven Saksa 1968–1979 900 8,7 10,7 23 Ratcliffe UK 1968–1970 895 5,9 7,8 24 Kingsnorth UK 1970–1973 892 6 8,9 No on sijaluku, siten että 1 on suurin CO2 päästö/kWh (g CO2/kWh) ==Lähteet== * Annual Report 2006 ==Aiheesta muualla== *E.ON Ruhrgas Luokka:Saksalaiset energiayhtiöt
Vitsataipale

Vitsataipale (myös Vitsakylä, , Вичаны, Vitšany) on entinen kylä ja volosti Karjalan tasavallan Louhen piirin Ambarnyin kunnassa Venäjällä. Kylä sijaitsi Kierettijärven saaressa 40 kilometriä Ambarnyista linnuntietä länteen. ==Historia== Kierettijärven–Enkijärven–Ponkamanjärven alueella oli 1500-luvulla saamelaisasutusta, joka tuhoutui vuosisadan lopun sodissa. Myöhemmin sinne muutti karjalaisia. Seudun vanhimpia kyliä olivat Jolmonen (ven. Jelmanga), Kuusemajärvi (Kumozero), Kälkäjärvi, Marttinainen eli Vonkajärvi (Vangozero), Pilsjärvi, Sarviniemi (Buldyri) ja Vitsataipale, jotka mainitaan Vienan Kemin volostin asukasluettelossa vuonna 1723. 1800- ja 1900-lukujen vaihteessa seudun kylät muodostivat Arkangelin läänin Kemin kihlakuntaan kuuluneen Vitsataipaleen volostin, jonka keskuspaikkana toimi Pilsjärven kylä. Se rajoittui pohjoisessa Kieretin, idässä ja kaakossa Ponkaman, lounaassa Paanajärven ja luoteessa Kiestingin volosteihin. Vuonna 1905 volostissa oli 15 kylää ja 900 asukasta. Pilsjärven ja Vitsataipaleen lisäksi siihen kuuluivat Ala-Kuusemajärven (ven. Nižneje Kumozero), Jolmosen, Kaarnisjärven eli Variksen (Voronskaja), Kakaran (Gagarino), Kälkäjärven, Marttinaisen, Sarviniemen, Typykän (Polubojarskaja) ja Ylä-Kuusemajärven (Verhneje Kumozero) kylät sekä Mujehjärven (Rjapusozero), Naarvajärven (Narvozero), Pirttijärven (Pirtozero) ja Ruuhiniemen (Ruhnavolok) uudiskylät. Vitsataipaleen kylässä oli 16 taloa ja 117 asukasta. Kielellisesti ja kulttuurisesti Vitsataipale edusti siirtymävyöhykettä eteläkarjalaisvaikutteisen Vienan kaakkoisosan sekä Uhtuan ja Kiestingin seutujen välilläPöllä, s. 304–305.. Ensimmäisen maailmansodan aikana rakennettiin alueen läpi kulkeva Muurmannin rata, jonka varrelle syntyi venäläistä asutusta. Vuonna 1927 Vitsataipaleen volosti liitettiin Louhen piiriinKarjalan kirja, s. 848.. Suomalaiset polttivat Vitsataipaleen kylän jatkosodassa vuonna 1942. Neuvostoaikana myös muut seudun kylät autioituivat. Nykyään asutusta on vain radan varrella Ambarnyissa, Enkijärvellä ja Kälkäjärven asemalla. ==Lähteet== Luokka:Itä-Karjalan entiset kunnat Luokka:Louhen piirin entiset kylät Luokka:Viena
Madonna (albumi)

Madonna (joissain maissa käytettävä nimi "The First Album") on yhdysvaltalaisen poplaulaja Madonnan ensimmäinen studioalbumi. Se julkaistiin Yhdysvalloissa 27. heinäkuuta 1983 ja Euroopassa elokuussa 1985. Albumin uudistetulla, vuonna 2001 julkaistulla versiolla olivat viimeisinä kappaleina mukana myös kappaleiden Lucky Star ja Burning Up uudet versiot. Alkuperäisen albumin tuottivat Reggie Lucas, John "Jellybean" Benitez ja Mark Kamins. Albumin ensimmäinen single oli Everybody, toinen Burning Up, kolmantena julkaistiin Holiday (josta muodostui albumin suurin hitti), neljäntenä Borderline ja viimeisenä singlenä Lucky Star. Yhdysvalloissa albumi on myynyt 5 miljoonaa kappaletta ja maailmanlaajuisesti 10 miljoonaa kappaletta. Yhdysvaltojen ulkopuolella levy on julkaistu nimellä The First Album. ==Kappaleet== *1. Lucky Star (5:37) *2. Borderline (5:20) *3. Burning Up (3:45) *4. I Know It (3:47) *5. Holiday (6:10) *6. Think of Me (4:54) *7. Physical Attraction (6:39) *8. Everybody (6:02) *9. Burning Up (12" version) (5:56) (vain remastered-levyllä) *10. Lucky Star ("new" mix) (7:15) (vain remastered-levyllä) Luokka:Vuoden 1983 esikoisalbumit Luokka:Madonnan albumit
Vaarakylä

Vaarakylä () on entinen kylä Karjalan tasavallan Louhen piirin Ambarnyin kunnassa Venäjällä. Se sijaitsi Valasjoen (ven. Valazreka) muodostaman Vaarakylänjärven (ozero Varakjulja) rannalla 35 kilometriä Kiestingistä linnuntietä etelään. Vaarakylä mainitaan ensimmäisen kerran vuonna 1723. 1800- ja 1900-lukujen vaihteessa se muodosti lähikylineen Kiestingin volostiin kuuluneen Vaarakylän kyläkunnan. Vaarakylän lisäksi kyläkuntaan kuuluivat Kananaisen, Kiisjoen (ven. Kizreka), Käpälin (Kjabel), Suvi-Suurijärven (Južnoje Bolšoje Ozero) ja Valasjoen (Valazreka) kylät sekä Pontšelensuun (Ust-Pontša) ja Sohjanan uudiskylät. Vuonna 1905 niissä oli 1 100 asukasta. Vaarakylässä oli 43 taloa, kyytiasema, kirkko, koulu ja 257 asukasta. Neuvostoaikana perustettiin Kiestingin piiriin kuulunut Vaaran kyläneuvosto, joka käsitti myös Kiisjoen, Suvi-Suurijärven ja Valasjoen kylät. Vuonna 1933 niissä oli 432 asukasta, jotka seitsemää suomalaista lukuun ottamatta olivat kaikki karjalaisia. Vaarakylässä asukkaita oli 146. Kyläneuvosto lakkautettiin vuonna 1959, jolloin sen kaksi jäljellä ollutta kylää, Kuorilahti ja Kiisjoki, siirrettiin Kiestingin taajamaneuvoston alaisuuteen. ==Lähteet== Luokka:Louhen piirin entiset kylät
Voijärvi

Voijärvi () on entinen kylä ja volosti Karjalan tasavallan Belomorskin piirin Sosnavitsan kunnassa Venäjällä. Se sijaitsi samannimisen järven rannalla 48 kilometriä Sosnavitsasta linnuntietä luoteeseen. Kemin volostiin kuulunut Voijärven kylä mainitaan ensimmäisen kerran 1500-luvun puolivälissä. Vuonna 1591 siellä oli 11 ja 1630-luvulla 34 taloa. 1500-luvun loppupuolella lähistöllä sijaitsevan Muujärven (ven. Mujezero) saareen perustettiin Pyhän Kolminaisuuden erakkoluostari. Luostari oli rakennettu alun perin Kevättämäjärven kylän maille, mutta se liitettiin Voijärven mukana Solovetskin luostarin omistuksiin. Muujärven luostari lakkautettiin vuonna 1764. Luostarisaarella on säilynyt vuonna 1602 pystytetty puukirkko. Vuonna 1847 muodostettiin Voijärven seurakunta, johon kuului myös osa Tunkuan kylistä. Vuonna 1866 kylään rakennettiin puinen kirkko ja vuonna 1872 tsasouna. Vuonna 1888 avattiin seurakuntakoulu. Seudun asukkaat olivat karjalaisia, jotka harjoittivat maanviljelyä, karjanhoitoa, kalastusta ja metsästystä, valmistivat rautaesineitä ja kävivät muualla ansiotöissä. Heistä suuri osa oli vanhauskoisia. 1900-luvun alussa Voijärven kylät muodostivat Arkangelin läänin Kemin kihlakuntaan kuuluneen volostin eli kunnan. Se rajoittui pohjoisessa Paanajärven ja Usmanan, idässä Suijun, etelässä Suikujärven ja Tunkuan sekä lännessä Jyskyjärven volosteihin. Voijärven volosti jakautui Ofonanniemen, Piepjärven ja Voijärven kyläkuntiin. Vuonna 1905 volostin 16 kylässä oli 1 100 asukasta. Voijärven kylässä oli 48 taloa ja 277 asukasta. Voijärven kyläkuntaan kuuluivat myös Riihijoen (ven. Rigoreka) kylä sekä Kotivaaran (Domašnjaja, Bližnjaja Varaka) uudiskylä. Voijärven volosti lakkautettiin vuonna 1927. Sen pohjoisosa liitettiin Kemijoen ja eteläosa Tunkuan piireihin.Karjalan kirja, s. 845. Voijärven kyläneuvosto kuului aluksi Kemijoen ja myöhemmin Kemin piiriin. Vuonna 1933 sen 11 asutuksessa oli yli 600 asukasta, joista valtaosa oli karjalaisia. Voijärven lisäksi kyläneuvostoon kuuluivat Piepjärven kyläryhmä sekä Alajärven (ven. Alozero), Kotivaaran, Lesolan (Leževo), Polovinan ja Riihijoen kylät. Voijärven kylässä asukkaita oli 191. Voijärven kylä lakkautettiin vuonna 1968. Sen rakennukset tuhoutuivat 2000-luvun alussa sattuneessa tulipalossa. Nykyään entisen volostin kylistä vakituista asutusta on vain Uskelassa ja sielläkin vain muutama asukas. ==Lähteet== Luokka:Belomorskin piirin entiset kylät Luokka:Itä-Karjalan entiset kunnat Luokka:Viena
Death on Two Legs

Death On Two Legs (Dedicated to...) on brittiläisen Queen-yhtyeen esittämä ja Freddie Mercuryn säveltämä rock-kappale. Kappale löytyy vuonna 1975 julkaistulta albumilta A Night at the Opera. Kappale tarkoitettiin hyökkäykseksi yhtyeen entistä manageria, Norman Sheffieldiä vastaan. Kappaleen nimi olikin alun perin Death On Two Legs (Dedicated to Norman Sheffield), mutta yhtye muutti sen oikeustoimia välttääkseen lyhyempään muotoon (Dedicated to...). Death On Two Legs sisältyy myös vuonna 1979 julkaistulle konserttitaltioinnille Live Killers. == Aiheesta muualla == * Kappaleen sanoitus sivustolla QueenOnline * Kappaleen sanoitus sivustolla Andy's Queen Page Luokka:Vuoden 1975 kappaleet Luokka:Queenin kappaleet
Kiwalik

thumb|250px|Kiwalik on etelään karttaan punaisella pisteellä merkitystä Kotzebuesta Kiwalik (joskus kirjoitettu muodossa Keewalik) on kylä Luoteis- Alaskassa Kotzebuensalmen kaakkoisrannalla Sewardin niemimaalla, Kiwalik-joen suulla. Vuonna 2021 Kiwalikin asukasluku oli 10. Kiwalik sijaitsee 97 kilometriä etelään Kotzebuesta. == Lähteet == Luokka:Alaskan kylät
Oliver Mtukudzi

thumb|Oliver "Tuku" Mtukudzi esiintymässä yhtyeineen. Oliver "Tuku" Mtukudzi (22. syyskuuta 1952 Harare – 23. tammikuuta 2019 Harare) oli zimbabwelainen muusikko, joka aloitti uransa vuonna 1977 liityttyään Wagon Wheels -yhtyeeseen. Yhtyeen single Dzandimomotera myi kultaa. Myöhemmin Mtukudzi perusti yhtyeen The Black Spirits. Hänellä oli myös menestyksekäs sooloura. == Lähteet == == Aiheesta muualla == *Oliver Mtukudzin muistokirjoitus Helsingin Sanomissa Luokka:Zimbabwelaiset muusikot Luokka:Vuonna 1952 syntyneet Luokka:Vuonna 2019 kuolleet
Deering

Deering tarkoittaa seuraavia paikkakuntia ja henkilöitä: * Deering, pikkukaupunki Alaskan osavaltiossa Yhdysvalloissa * Deering, kaupunki New Hampshiren osavaltiossa Yhdysvalloissa * Deering, pikkukaupunki Pohjois- Dakotan osavaltiossa Yhdysvalloissa * Deering, sukunimenä: ** Chad Deering (s. 1970), yhdysvaltalainen jalkapalloilija ** Michael Deering, Mikey D (s. 1967), yhdysvaltalainen rap-artisti ** Rupert Deering, Norfolkinsaaren vankisiirtolan komentaja ** William Deering (1826–1913), yhdysvaltalainen liikemies ja hyväntekijä.
Deering (Alaska)

Deering on kylä Alaskassa Sewardin niemimaalla paikalla, jossa Inmachuk-joki kohtaa Kotzebuensalmen. Kylä on noin 100 metriä leveällä ja 800 metriä pitkällä hiekkaniemekkeellä. Se sijaitsee 92 kilometriä lounaaseen Kotzebuesta. Kylä perustettiin vuonna 1901 tarvikeasemaksi kullankaivajille. Nimensä se sai luultavasti "Abbie M. Deering"-nimisen purjealuksen mukaan. Sitä ennen lähellä oli sijainnut Inmachukmiut-niminen eskimokylä. Vuonna 1970 Deering sai toisen luokan kaupunkioikeudet. Vuoden 2018 väestönlaskennan mukaan kylässä asui 168 ihmistä. Näistä 92 % oli Amerikan alkuperäisasukkaita (pääosin inupiatteja). == Lähteet == == Aiheesta muualla == * Maniilaq Associationin www-sivu Deeringistä * http://www.fallingrain.com/world/US/2/Deering.html Luokka:Alaskan kylät
Leganés

Leganés on kaupunki Madridin itsehallintoalueella Espanjassa. Se sijaitsee metropolialueella noin 10 kilometriä itsehallintoalueen ja maan pääkaupungista Madridista lounaaseen. Kaupungin pinta-ala on 43 neliökilometriä. Vuonna 2016 kaupungissa oli 187 173 asukasta. Suuri osa väestöstä käy töissä pääkaupungissa. Leganés sai osakseen julkisuutta 3. huhtikuuta 2004, kun viisi Madridin junapommi-iskuista epäiltyä räjäyttivät itsensä kaupungissa sijaitsevassa huoneistossa poliisin erikoisjoukkojen tehdessä rynnäkön rakennukseen. Räjähdyksessä menehtyivät kaikki viisi epäiltyä ja yksi poliisi.Bombers blow themselves up as police raid their Madrid hideout - Telegraph Kaupungissa sijaitsee yksi Kaarle III:n yliopiston (Universidad Carlos III de Madrid) kampuksista, jossa toimii muun muassa polytekninen korkeakoulu. Yliopiston muut kampukset ovat Getafessa ja Colmenarejossa. Leganésin yhdistää Madridiin M-40-kehätie, Madridin metron MetroSur-linja sekä Cercanías-lähiliikennejunat. == Kuvia == Leganés - Barrio de Zarzaquemada 19.jpg| Zarzaquemada (kaupunginosa) Leganés - Parque Central 8.jpg|Parque Central Leganés - Barrio de Poza del Agua 06.jpg|Poza del Agua (kaupunginosa) Leganés - 'La Aguadora', de Fernando Bellver.JPG|Fernando Bellver (1999): La Aguadora UniversidadCarlosIII02.jpg|Universidad Carlos III de Madrid (vas.) ==Lähteet== == Aiheesta muualla == * Ayuntamiento de Leganés * Universidad Carlos III de Madrid * Google Maps Leganes
Eco

Eco tarkoittaa seuraavia: * eco, on ECOWAS:n jäsenmaiden tulevaisuuden yhteisvaluutta, joka on suunniteltu vuodelle 2020. * ECO-koodisto (engl. The Encyclopaedia of Chess Openings) on shakkiavausten luokittelutapa * Eco, sukunimenä: ** Umberto Eco (1932–2016), italialainen kirjailija, semiotiikan professori ja filosofi.
Tukiasemapaikannus

Tukiasemapaikannus on matkapuhelinteknologiassa käytetty termi, jolla tarkoitetaan matkapuhelimen paikantamista tukiasemien suhteen tietoliikenneyhteyksien ylläpitoa varten. Matkapuhelinverkko koostuu solukkomaisesta rakenteesta, jossa kunkin solun keskuksen muodostaa tukiasema. Puhelin liikennöi yleensä lähimmän tukiaseman kautta. Tämän tukiaseman selvittämiseksi järjestelmän on kyettävä paikallistamaan puhelin riittävällä tarkkuudella. Lisäksi järjestelmän on kyettävä puhelimen ollessa liikkeessä vaihtamaan nopeasti tukiasemaa ilman, että puhelu tai dataliikenne keskeytyy. Tukiasemapaikannus perustuu signaaliviiveiden mittaamiseen. Paikannus on mahdollista, jos puhelimen kuuluvuusalueella on vähintään kolme tukiasemaa. Kaupunkiolosuhteissa tämä ehto yleensä toteutuu. Tukiasemapaikannusta näissä olosuhteissa häiritsevät kuitenkin runsaat radiosignaaleja heijastavat pinnat. GPS-paikannukseen tai rakenteilla olevaan eurooppalaiseen Galileo- järjestelmään verrattuna tukiasemapaikannus on huomattavan epätarkka menetelmä. Sitä käytetään kuitenkin hätävararatkaisuna monissa sovelluksissa. Luokka:Matkapuhelimet Luokka:Paikannus
St. Paul (Alaska)

St. Paul (Saint Paul) on kaupunki Alaskan Pribilofsaariin kuuluvalla Saint Paul Islandilla. Pribilofsaaret sijaitsevat Beringinmeressä Aleuttien saariston pohjoispuolella. Vuoden 2009 tietojen mukaan kaupungissa asui 459 ihmistä. Vuonna asukkaista 86 % edusti etnisesti Amerikan alkuperäiskansoja. == Lähteet == ==Aiheesta muualla== *Alaska Community Database Luokka:Alaskan kaupungit
Mathieu Garon

Mathieu Garon (s. 9. tammikuuta 1978 Chandler, Quebec, Kanada) on kanadalainen uransa lopettanut jääkiekkomaalivahti. Garon oli nuorena todella lupaava maalivahti. Hänet valittiin tulokaskaudellaan 1995–1996 QMJHL:ssa Victoriaville Tigresissä sarjan tulokkaiden tähdistökentälliseen ja parhaaksi puolustuspään tulokkaaksi. Montreal Canadiens varasi Garonin NHL:ään vuonna 1996 varausnumerolla 44. Garon pelasi QMJHL-juniorisarjassa yhteensä kolme kautta. Viimeisellä kaudellaan hänet valittiin koko Kanadan juniorisarjojen parhaaksi maalivahdiksi ja tähdistökentälliseen. Hän liittyi Montrealin organisaatioon kaudella 1998–1999, mutta pelasi tuolloin vielä AHL-liigan Fredericton Canadiensissa. Vasta kaudella 2000–2001 Garon teki NHL- debyyttinsä. Pääosa ajasta kului kuitenkin edelleen AHL-liigassa Quebec Citadellesissa ja Hamilton Bulldogsissa. Kaudella 2003–2004 Garon nousi Montrealin vakiokokoonpanoon, mutta kaupattiin kesken kauden Los Angeles Kingsiin vahindossa Radek Bonkiin ja ranskalaismaalivahti Cristobal Huet'hin . Viiden Montrealissa vietetyn vuoden aikana hän pelasi ainoastaan 43 ottelua NHL:ssä. NHL:n työsulun aikana kaudella 2004–2005 Garon pelasi AHL-liigassa Manchester Monarchsien riveissä. Työsulun päätyttyä Garon nousi Los Angelesin ykkösvahdiksi. Kahden Kings-kauden jälkeen Garon teki kaksivuotisen sopimuksen Edmonton Oilersin kanssa . Garon ohitti Edmontonissa Dwayne Rolosonin joukkueen ykkösmaalivahtina kaudella 2007–2008. Roloson otti jälleen seuraavalla kaudella kuitenkin ykkösmaalivahdin aseman Garonilta. Edmonton kauppasi Garonin lopulta kauden 2008–2009 aikana Pittsburgh Penguinsiin vaihdossa Dany Sabouriniin, Ryan Stoneen ja neljännen kierroksen varausvuoroon varaustilaisuudessa 2011. Garon pelasi Pittsburghissa vain kauden 2008–2009, mutta hän oli mukana myös voittamassa Stanley Cupia joukkueessa. Kauden jälkeen hän teki kahden vuoden sopimuksen Columbus Blue Jacketsin kanssa. Garon pelasi Blue Jacketsissa kaksi kautta ja teki kesällä 2011 kaksivuotisen sopimuksen Tampa Bay Lightningin kanssa. Garon pelasi nuorten MM-kilpailuissa 1998. Ensimmäisen kerran miesten arvoturnauksessa hän pelasi MM-kilpailuissa 2008, jolloin hän oli mukana voittamassa Kanadan joukkueessa MM-hopeaa. == Lähteet == Luokka:Kanadalaiset jääkiekkomaalivahdit Luokka:Montreal Canadiensin varaamat pelaajat Luokka:Vuonna 1978 syntyneet Luokka:Elävät henkilöt
Säätiö (romaani)

Säätiö () on Isaac Asimovin tieteisromaani, joka on Säätiö-sarjan ensimmäinen osa. Kirja koostuu viidestä alun perin lehtinovellina ilmestyneestä tekstistä. == Juoni == Kirja koostuu viidestä novellista, jotka on asetettu aikajärjestykseen. Ensimmäinen novelli kertoo Säätiön perustamisesta, seuraavat taas kuvailevat sen kehittymistä Galaktiseksi kauppamahdiksi ja kertovat sen kohtaamien kriisien ratkaisemisesta. Tarina alkaa Trantorilla, 12 000-vuotisen Galaktisen imperiumin pääplaneetalla. Matemaatikko ja psykohistorian (tiede, jolla ennustetaan ihmismassojen avulla tulevaisuutta) kehittäjä Hari Seldon huomaa, että Imperiumi on rappeutumassa. Hän ennustaa, että 500 vuoden päästä Imperiumi hajoaa ja galaksi vajoaa 30 000 vuodeksi sekasorron tilaan. Peiteprojektina Seldon aloittaa syrjäisellä Terminus- planeetalla galaktisen ensyklopediaprojektin (Encyclopedia Galactica), jonka avulla tämä ajanjakso voidaan lyhentää tuhanneksi vuodeksi. Kirjan muissa novelleissa ensyklopedistit kokevat Hari Seldonin ennustamia kriisejä, joiden jälkeen Seldonin hologrammitallenne selvittää tilannetta ja kertoo tulevasta. == Lähteet == == Aiheesta muualla == * Pertti Avola: Säätiön lähtölaukaus . Helsingin Sanomat 22.2.2010. Luokka:Yhdysvaltalaiset tieteisromaanit Luokka:Vuoden 1951 kirjat Luokka:Isaac Asimovin teokset sv:Stiftelseserien#Stiftelsen
Saint Paul Island

:Ranskalle kuuluvasta saaresta katso: Île Saint-Paul Saint Paul Island on yksi neljästä Pribilofsaarten tuliperäisestä saaresta Beringinmerellä Alaskassa. Saarella sijaitsee St. Paulin kaupunki. Saari tunnetaan merkittävänä turkishylkeiden ja merilintujen asuinalueena. == Aiheesta muualla == * Saint Paulin saari Beringsea.com:ssa Luokka:Alaskan saaret
Gerd Truntschka

Gerd Truntschka (s. 10. syyskuuta 1958 Landshut, Länsi-Saksa) on entinen saksalainen jääkiekkoilija. Truntschka oli Saksan liittotasavallan ja Saksan jääkiekkomaajoukkueen pelaaja 1980- ja 1990-luvuilla.Gerd Truntschka Myös Gerd Truntschkan veli Bernd on olympiatasolla esiintynyt jääkiekkoilija. == Jääkiekkoseurat == * Ev Landshut 1975–79 * Zwischen 1979–80 * Köln Haien 1979–89 * Düsseldorfer EG 1989–92 * München Hedos 1992–1994 Truntschka pelasi 813 sarjapeliä Saksan liigassa ja 217 maaottelua Saksan jääkiekkomaajoukkueessa. == Saavutuksia == * kahdeksan Saksan mestaruutta (1984, 1986, 1987, 1988, 1990, 1991, 1992, 1994) * yhdeksät jääkiekon A-sarjan maailmanmestaruuskisat * olympiaedustuksia (1980, 1984, 1988, 1992) * jääkiekon maailmanmestaruuskisojen All-Stars -joukkueessa vuonna 1987 * Kanada-cup -edustus 1984 == Lähteet == Luokka:Saksalaiset jääkiekkoilijat Luokka:Vuonna 1958 syntyneet Luokka:Elävät henkilöt